

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 612-01/16-04/01

URBROJ: 2196/07-16-1

Tompojevci, 6. prosinac 2016. godine

Temeljem članka 1 i 9a. Zakona o financiranju javnih potreba u kulturi («Narodne novine» RH broj 47/90 i 27/93 i 38/09) i članka 29. Statuta Općine Tompojevci («Službeni vjesnik» Vukovarsko-srijemske županije br. 05/13, 02/15 i 05/16), Općinsko vijeće na 20. sjednici održanoj u Tompojevcima, 6. prosinca 2016. godine, donosi:

**P R O G R A M**

**javnih potreba u kulturi**

**za 2017. godinu**

**I.**

Donosi se Program javnih potreba u kulturi Općine Tompojevci za 2017. godinu.

**II.**

Javne potrebe u kulturi za koje se sredstva osiguravaju u proračunu općine jesu kulturne djelatnosti i poslovi, aktivnosti i manifestacije u kulturi koje pridonose razvitku i promicanju kulturnog života od interesa za Općinu.

**III.**

Ukupna sredstva za kulturu na području Općine Tompojevci za 2017. godinu planirana su u iznosu od **46.000,00 kuna**, a raspoređuju se na slijedeći način:

1. **Kulturno umjetnički amaterizam……………...…………… 16.000,00 kn**

* Projektne potpore

**2. Manifestacije…………………………………………………… 20.000,00 kn**

* Manifestacije se tradicionalno održavaju svake godine u Berku ( Božić u Berku), Čakovcima (Čak - 2017), Mikluševcima (Mikluševci 2017) i Tompojevcima (Tompojevački dani)

**3. Projekt „Bibliobus“…………………………………………… 10.000,00 kn**

* U suradnji s Gradskom knjižnicom i čitaonicom Vinkovci s ciljem promocije i poticanja lokalnog stanovništva na čitanje knjiga, te na taj način širenja kulturnih vidika Općina Tompojevci će u 2017. god. sufinancirati projekt „Bibliobus“ odnosno dolazak „knjižnice na kotačima“ u Berak, Bokšić, Čakovce, Mikluševce i Tompojevce“ svaki drugi tjedan kako bi se svim zainteresiranim omogućili lakši dolazak do korisnog štiva.

**IV.**

Sredstva planirana u proračunu za aktivnosti iz članka 3. Ovog Programa financirati će od zakupa poljoprivrednog zemljišta u iznosu od 20.000,00 kn i od pomoći u iznosu od 26.000,00 kn.

**V.**

Temeljem javnog natječaja za financiranje projekata udruga u kulturi napravit će se raspored sredstava planiranih u članku 3. točki 1. i 2. ovog Programa, a doznačavat će se korisnicima sukladno prilivu sredstava na račun Općine.

**VI.**

Ovaj Program objavit će se u «Službenom vjesniku» Vukovarsko-srijemske županije, a primjenjuje se od 1.01.2017. godine.

Predsjednik Općinskog vijeća

Dubravko Martić